નવી દિલ્હી- નાણાકીય વર્ષ 2017-18માં દેશનો જીડીપી ગ્રોથ 6.5 ટકા રહી શકે છે. સેન્ટ્રલ સ્ટેટિસ્ટિક્સ ઓફિસ(સીએસઓ)એ આજે શુક્રવારે એડવાન્સમાં અંદાજો જાહેર કર્યા હતા. સરકાર તેની પ્રક્રિયા વીતેલા વર્ષની શરૂઆતથી કરે છે. આ પહેલાં નિષ્ણાતો 7 ટકાની નીચે રહેવાનું અનુમાન જાહેર ચૂક્યાં છે. વર્ષ 2016-17માં જીડીપી ગ્રોથ દર 7.1 ટકા રહ્યો હતો. નોટબંધી અને જીએસટી પછીની અર્થવ્યવસ્થાની ખરાબ સ્થિતીને પગલે જીડીપી ગ્રોથ ઘટીને આવ્યો છે, અને 2017-18 માટે જીડીપી 6.5 ટકા રહેવાનો અંદાજ જાહેર થતાં કેન્દ્ર સરકાર માટે ઝટકા સમાન છે. આ આંકડા પછી ભારતની અર્થવ્યવસ્થાની ગતિ ધીમી પડી હોવાની વાતને સમર્થન મળી રહ્યું છે.